CELEX: 62010TN0590
Language: sl
Date: 2010-12-27 00:00:00
Title: Zadeva T-590/10: Tožba, vložena 27. decembra 2010 – Thesing in Bloomberg Finance proti ECB

5.3.2011   
            
            
               SL
            
            
               Uradni list Evropske unije
            
            
               C 72/20
            
         Tožba, vložena 27. decembra 2010 – Thesing in Bloomberg Finance proti ECB
   (Zadeva T-590/10)
   2011/C 72/35
   Jezik postopka: angleščina
   
      Stranke
   
   
      Tožeči stranki: Gabi Thesing in Bloomberg Finance LP (London, Združeno kraljestvo), (zastopnika: M.H. Stephens in R.C. Lands, solicitors)
   
      Tožena stranka: Evropska centralna banka
   
      Predlogi tožečih strank
   
   
               —
            
            
               Sklep Evropske centralne banke, sporočen z dopisoma z dne 17. septembra 2010 in 21. oktobra 2010, o zavrnitvi dostopa do dokumentov, ki sta jih zahtevali tožeči stranki, naj se razglasi za ničen;
            
         
               —
            
            
               Evropski centralni banki naj se naloži, naj tožečima strankama v skladu s Sklepom Evropske centralne banke z dne 4. marca 2004 o dostopu javnosti do dokumentov Evropske centralne banke (ECB/2004/3) (1) odobri dostop do teh dokumentov; in
            
         
               —
            
            
               ECB naj se naloži plačilo stroškov tožbe.
            
         
      Tožbeni razlogi in bistvene trditve
   
   Tožeči stranki s to tožbo na podlagi člena 263 PDEU predlagata razglasitev ničnosti sklepa Evropske centralne banke, sporočenega z dopisoma z dne 17. septembra 2010 in 21. oktobra 2010, s katerim je Evropska centralna banka v skladu s Sklepom Evropske centralne banke z dne 4. marca 2004 o dostopu javnosti do dokumentov Evropske centralne banke (ECB/2004/3) zavrnila zahtevo tožečih strank za dostop do teh dokumentov:
   
               (i)
            
            
               obvestilo z naslovom A note entitled The impact on government deficit and debt from off-market swaps. The Greek case (SEC/GovC/X/10/88a);
            
         
               (ii)
            
            
               drugo obvestilo z naslovom The Titlos transaction and possible existence of similar transactions impacting on the euro area government debt or deficit levels (SEC/GovC/X/10/88b).
            
         Tožeči stranki v utemeljitev svoje tožbe navajata te tožbene razloge:
   
                
            
            
               Najprej tožeči stranki trdita, da je Evropska centralna banka napačno ralagala in/ali napačno uporabila člen 4(1)(a) Sklepa Evropske centralne banke z dne 4. marca 2004 (ECB/2004/3), ki določa izjemo od splošne pravice do dostopa iz člena 2 tega sklepa:
               
                           (i)
                        
                        
                           ker naj Evropska centralna banka člena 4(1)(a) ne bi razlagala tako, da zahteva upoštevanje dejavnikov javnega interesa za razkritje;
                        
                     
                           (ii)
                        
                        
                           ker naj Evropska centralna banka ne bi pripisala zadostnega ali ustreznega pomena dejavnikom javnega interesa za razkritje zahtevanih dokumentov;
                        
                     
                           (iii)
                        
                        
                           ker naj bi Evropska centralna banka precenila in/ali napačno opredelila javni interes proti razkritju zahtevanih dokumentov.
                        
                     
         
                
            
            
               Dalje tožeči stranki trdita, da je Evropska centralna banka napačno razumela in/ali napačno uporabila člen 4(2) Sklepa Evropske centralne banke z dne 4. marca 2004 (ECB/2004/3), ki določa izjemo od splošne pravice do dostopa iz člena 2 tega sklepa:
               
                           (i)
                        
                        
                           ker naj bi Evropska centralna banka javni interes, „ki prevlada“, morala razlagati kot javni interes, ki je tako pomemben, da prevlada nad kakršnimkoli javnim interesom za vztrajanje pri izjemi;
                        
                     
                           (ii)
                        
                        
                           ker naj bi Evropska centralna banka v tem smislu morala ugotoviti obstoj javnega interesa, ki prevlada, za razkritje zahtevanih informacij.
                        
                     
         
                
            
            
               Končno tožeči stranki trdita, da je Evropska centralna banka napačno razlagala in/ali napačno uporabila člen 4(3) Sklepa Evropske centralne banke z dne 4. marca 2004 (ECB/2004/3), ki določa izjemo od splošne pravice do dostopa iz člena 2 tega sklepa:
               
                           (i)
                        
                        
                           ker naj bi Evropska centralna banka javni interes, „ki prevlada“, morala razlagati kot javni interes, ki je tako pomemben, da prevlada nad kakršnimkoli javnim interesom za vztrajanje pri izjemi;
                        
                     
                           (ii)
                        
                        
                           ker naj bi Evropska centralna banka v tem smislu morala ugotoviti obstoj javnega interesa, ki prevlada, za razkritje zahtevanih informacij;
                        
                     
                           (iii)
                        
                        
                           ker naj bi Evropska centralna banka precenila in/ali napačno opredelila javni interes proti razkritju zahtevanih dokumentov.
                        
                     
         
      (1)  Sklep Evropske centralne banke z dne 4. marca 2004 o dostopu javnosti do dokumentov Evropske centralne banke (ECB/2004/3) (UL 2004, L 80, str. 42).